বাংলাদেশ পর্যটন বোর্ড
বাংলাদেশ পর্যটন বোর্ড (বিটিবি) হলো বাংলাদেশে পর্যটন সংক্রান্ত জাতীয় সংস্থা। বাংলাদেশের রাজধানী ঢাকায় অবস্থিত সরকারি এই বোর্ডটি বাংলাদেশের পর্যটনের প্রসার ও প্রচারণায় কাজ করে এবং সাথে সাথে জাতীয়ভাবে পর্যটন সংক্রান্ত প্রয়োজনীয় প্রশিক্ষণের ব্যবস্থা করে থাকে। বেসামরিক বিমান পরিবহন ও পর্যটন মন্ত্রণালয়ের সচিব মোকাম্মেল হোসেন বর্তমানে পর্যটন বোর্ডের চেয়ারম্যান এবং জনাব জাবেদ আহমেদ (অতিরিক্ত সচিব) প্রধান নির্বাহী কর্মকর্তা হিসেবে দায়িত্ব পালন করছেন।